A BIZOTTSÁG 128/2007/EK RENDELETE
(2007. február 12.)
az egyes tejtermékekre nyújtott export-visszatérítésekre vonatkozó pályázati eljárás létrehozásáról szóló 580/2004/EK rendelet és az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló 581/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1), és különösen annak 26. cikke (3) bekezdésére, valamint 31. cikke (3) bekezdésének b) pontjára és (14) bekezdésére,
mivel:
(1)
Az 580/2004/EK bizottsági rendelet (2) 1. cikke határozza meg az export-visszatérítések rögzítésének pályázati eljárása alá tartozó termékek körét. Úgy tűnik, hogy a 80 % zsírtartalmú vajra vonatkozó kiviteli engedély iránti kérelmek száma elenyésző. Az egyszerűsítés kedvéért célszerű az ilyen termékekre vonatkozó eljárást eltörölni.
(2)
A mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelettől való eltérésként (3) az 580/2004/EK rendelet 7. cikkének (2) bekezdése előírja, hogy a pályázati eljárásban szerzett kiviteli engedélyek nem ruházhatók át. Az egyszerűsítés céljából és az eljáráshoz kapcsolódó kereskedelem megkönnyítése érdekében indokolt ezt az eltérést visszavonni.
(3)
Az 580/2004/EK és az 581/2004/EK bizottsági rendeletet (4) ennek megfelelően kell módosítani.
(4)
Az ebben a rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 580/2004/EK rendelet a következőképpen módosul:
1.
Az 1. cikk b) pontja helyébe a következő szöveg lép:
„b)
az ex ex 0405 10 19 9700 termékkód alá tartozó természetes vaj legalább 20 kilogrammos nettó tömegű tömbökben;”.
2.
A 7. cikkből a (2) bekezdést el kell hagyni.
3.
A melléklet 2. pontját el kell hagyni.
2. cikk
Az 581/2004/EK rendelet 1. cikke (1) bekezdésének a) pontja helyébe a következő lép:
„a)
az ex ex 0405 10 19 9700 termékkód alá tartozó természetes vaj legalább 20 kilogrammos nettó tömegű tömbökben;”.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Az 1. cikk (2) bekezdését a hatálybalépését követően kiadott engedélyekre kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. február 12-én.